Luka Peruzović Luka Peruzović (Split, 26 ta' Frar 1952) huwa eks-plejer tal-futbol u kowċ Kroat, hu kkowċja lil Standard Liège, Charleroi u Anderlecht tal-Belġju u lil Al Sadd tal-Qatar. Huwa wkoll iżżomm iċ-ċittadinanza Belġjana. Bħala plejer, Peruzović lagħab għall-Jugożlavja fit-Tazza tad-Dinja 1974 u fil-Kampjonati Ewropej 1976. Huwa lagħab aktar minn 400 logħba għal Hajduk Split fil-kompetizzjonijiet kollha qabel ma segwa l-eks kowċ preċedenti tiegħu Tomislav Ivić għal Anderlecht fl-1980. Hu kien jilgħab bħala fifensur ċentrali jew libero, huwa għen lit-tim jilħaq is-semifinali fit-Tazza taċ-Ċampjins 1982 u rebaħ il-UEFA Cup kontra l-Benfica. Wara li rtira huwa ħadem bħala kowċ fil-Kroazja, Belġju, Franza u t-Turkija. F'Diċembru 2004, huwa nħatar kowċ ta' Al Ittihad, iżda dam biss tliet xhur sa Marzu 2005. Huwa mbagħad iggwida lit-Tim nazzjonali tal-Baħrejn fil-Kwalifikazzjoni għat-Tazza tad-Dinja 2006, li tilfu l-"playoff" kontra t-Trinidad u Tobago. Huwa ġie msemmi bħala kowċ tat-tim mit-Tuneżija CS Sfax fl-2009, qabel irritorna lejn il-Belġju biex jittieħed l-inkarigu ta' Charleroi, li hija r-raba' kariga tiegħu mal-istess klabb.